b'\n_START_ARTICLE_\nGrand Theft Auto\n_START_SECTION_\nHovedserien\n_START_PARAGRAPH_\nGrand Theft Auto-serien er if\xc3\xb8lge Rockstar Games inddelt i forskellige fiktive universer, som er navngivet efter deres grafiske evner. Det originale Gran Theft Auto samt udvidelserne og efterf\xc3\xb8lgeren er i \xe2\x80\x9d2D-universet\xe2\x80\x9d. Grand Theft Auto III samt forg\xc3\xa6ngerne er i \xe2\x80\x9d3D-universet\xe2\x80\x9d. Grand Theft Auto IV samt udvidelserne og Grand Theft Auto V er i \xe2\x80\x9dHigh-definition-universet\xe2\x80\x9d. Hvert univers betragtes adskilt men har dog m\xc3\xa6rkevarer, stednavne og karakterer tilf\xc3\xa6lles._NEWLINE_Grand Theft Auto, som var det f\xc3\xb8rste spil i serien, blev udgivet til Microsoft Windows og MS-DOS i oktober 1997. I 1998 blev det udgivet til PlayStation og i 1999 til Game Boy Color. Grand Theft Auto 2 blev udgivet i 1999 til Microsoft Windows og senere til PlayStation, Dreamcast og Game Boy Color.'